Diari Oficial de la Generalitat Valenciana


Sumari del DOGV 5942, del 28-01-2009 (2009/578)

RESOLUCIÓ de 30 de setembre de 2008, de la Direcció General per al Canvi Climàtic, per la qual atorga a l'empresa Vidrio Ecológico, SL l'autorització ambiental integrada per a les instal·lacions de fabricació de vidre buit ubicades al terme municipal de l'Olleria.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/578


Data del document
:   30-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Olleria, l'
    * empresa privada
    * indústria del vidre

RESOLUCIÓ de 30 de setembre de 2008, de la Direcció General per al Canvi Climàtic, per la qual atorga a l'empresa Vidrio Ecológico, SL l'autorització ambiental integrada per a les instal·lacions de fabricació de vidre buit ubicades al terme municipal de l'Olleria. [2009/578]  
Vistos els documents que es troben en l'expedient 333/06 IPPC, instruït a instàncies de l'empresa Vidrio Ecológico, SL, a fi d'obtenir l'autorització ambiental integrada per a les instal·lacions de fabricació de vidre buit, s'emet aquesta resolució de conformitat amb els següents   
Antecedents de fet  
Primer. Amb data 22 de desembre de 2006, el senyor Francisco Sahuquillo Albiñana, en representació de l'empresa Vidrio Ecológico, SL, amb CIF B-96254917 i domicili social al polígon industrial El Carrascot, vial B del terme municipal de l'Olleria (València), presenta en la Conselleria de Territori i Habitatge una sol·licitud d'autorització ambiental integrada per a les instal·lacions de fabricació de vidre buit, que es detallen en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de l'Olleria.   
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Tercer. Consten en l'expedient els informes de l'Ajuntament de l'Olleria, del Servei d'Avaluació d'Impacte Ambiental, del Servei de Protecció de l'Ambient Atmosfèric, del Servei de Residus Urbans i del Servei de Residus Industrials.  
Quart. Amb data 12 de juliol de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5554).  
Durant aquest període no es presenten al·legacions al projecte, ni a aquesta Conselleria ni a l'Ajuntament de l'Olleria. En l'expedient consta el certificat de la informació pública.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 5 de setembre de 2007, l'Ajuntament de l'Olleria reitera l'informe favorable de suficiència del projecte.  
Seté. Amb data 15 d'abril de 2008 la Direcció General de Gestió del Medi Natural emet la declaració d'impacte ambiental en sentit favorable, amb diverses condicions.  
Vuité. Amb data 28 d'abril de 2008 es concedeix l'autorització ambiental integrada amb el número 226-08/AAI/CV a la part de la instal·lació en què s'exerceix l'activitat autoritzada fins ara, basant-se en la llicència d'activitat i la resta d'autoritzacions sectorials concedides en el seu moment.  
Nové. Amb data 27 de juny de 2008, l'Ajuntament de l'Olleria emet un informe en el qual s'estima adequada l'activitat en tots els aspectes de competència municipal.  
Deu. Amb data 24 de juliol de 2008, l'Entitat Pública de Sanejament d'Aigües Residuals emet un informe sobre la instal·lació respecte a l'adequació dels abocaments a la xarxa de sanejament.  
Onze. Així mateix, consten en l'expedient els informes d'adequació dels diferents serveis consultats d'aquesta Conselleria.  
Dotze. Amb data 10 de setembre de 2008 s'inicia el tràmit d'audiència a l'interessat.  
Tretze. Amb data 30 de setembre de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 333/06 IPPC de sol·licitud d'autorització ambiental integrada, promogut per Vidrio Ecológico, SL.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.3. de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Concedir a Vidrio Ecológico, SL l'autorització ambiental integrada per a les instal·lacions de fabricació de vidre buit, que s'han de desenvolupar a l'establiment situat al polígon industrial El Carrascot, vial B, parcel·la 29, del terme municipal de l'Olleria (València), referent al Projecte bàsic per a l'autorització ambiental integrada, instal·lació per a la fabricació de vidre, de 21 de desembre de 2006 i subscrit pel senyor Santiago Pérez Vicedo, la qual queda inscrita en el Registre General d'Instal·lacions IPPC de la Comunitat Valenciana amb el número 226-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
  
 \* \* \* \* \*  
  
Cada un dels focus ha d'estar convenientment identificat in situ, d'acord amb aquesta nomenclatura.  
Els valors límit d'emissió per a focus canalitzats i la periodicitat de controls per ECMQA seran els següents:  
(1) Aquest contaminant podrà quedar exclòs de mesurament si dels resultats obtinguts en el primer control es conclouen emissions menyspreables, sent la Direcció General per al Canvi Climàtic qui ho determine amb sol·licitud prèvia.  
1.2. Control de l'emissió de contaminants per focus canalitzats  
1.2.1. Sistemes de depuració de partícules   
Hauran de disposar de sistemes correctors de depuració de partícules els focus associats als forns de fusió, sempre que siguen necessaris per al compliment dels límits d'emissió de partícules establits per aquesta resolució.  
El funcionament adequat d'aquests sistemes correctors s'ha d'assegurar per mitjà del control i registre continu almenys d'un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Les mesures s'han de realitzar en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
c) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 15%.  
1.3. Control de l'emissió de contaminants per fonts difuses  
1.3.1. Arques de recuita  
Les arques de recuita es poden considerar com a focus d'emissions difuses en produir-s'hi generació de gasos de combustió a partir de cremadors de gas natural.  
En cas de no procedir a la canalització dels esmentats focus a l'exterior, la nau haurà d'estar perfectament ventilada a fi que complisquen el Reial decret 486/1997, de 14 d'abril, pel qual s'estableixen les disposicions mínimes de seguretat i salut als llocs de treball.  
2. Soroll  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
Se'ls atorga un termini de tres mesos, a partir de la concessió de l'autorització ambiental integrada perquè es presente l'informe de l'auditoria acústica realitzada després de l'adopció de les mesures correctores proposades.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
Els abocaments d'origen sanitari i d'origen pluvial es condueixen de manera independent al col·lector municipal.  
L'abocament d'origen industrial es realitza de manera discontínua, per mitjà de descàrregues periòdiques, a la xarxa de clavegueram municipal. Es tracta d'aigües de recirculació procedents del buidatge i de la neteja d'un aljub en un circuit tancat de refrigeració. El punt d'abocament és el mateix que el de les aigües sanitàries.   
L'establiment efectua els seus abocaments al clavegueram municipal de l'Olleria a través de 3 punts d'abocament i disposa de les corresponents arquetes d'inspecció.  
L'empresa disposa de permís d'abocament, on consta que està connectada a la xarxa d'aigua potable i al clavegueram del municipi, subjecte al compliment de les condicions establides en l'Ordenança   
\* \* \* \* \*d'abocaments a la xarxa municipal de clavegueram de l'Ajuntament de l'Olleria (BOP núm. 308, de data 28-12-00)  
4. Protecció del sòl i de les aigües subterrànies  
Es prohibeix l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
El titular ha emplenat l'informe preliminar de situació del sòl conforme al Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
D'altra banda, atés que l'empresa disposa de dos depòsits subterranis de fuel de 50 metres cúbics de capacitat cada un, actualment buits i en desús, i que, per causa del llarg període de temps que han estat operatius, podrien constituir un focus d'afecció als terrenys adjacents a l'entorn dels tancs, s'adverteix que aquesta circumstància s'haurà de tenir en compte a fi de controlar una possible contaminació del sòl, sobretot en el cas que els depòsits es desmantellen i s'excave la terra adjacent, cas en el qual caldrà controlar i, si és necessari, analitzar la possible afecció, després d'haver realitzat l'extracció del residu dels depòsits i la seua neteja.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos inclosos en la següent taula, sempre que la seua capacitat de generació anual siga de l'entorn de la magnitud que a continuació es detalla:  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana, de conformitat amb l'article 42 de la Llei 10/2000, de 12 de desembre.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que dificulte la seua gestió.   
Abans del seu lliurament al gestor autoritzat, els residus perillosos hauran de ser emmagatzemats, envasats i etiquetats tenint en compte les especificacions establides en els articles 13, 14 i 15 del Reial decret 833/1988.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria i haurà de reduir al mínim possible la dispersió de zones d'emmagatzemament de residus perillosos dins de l'empresa.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, s'ha de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus perillosos, que es presentarà en la Direcció General per al Canvi Climàtic. Aquest pla, d'acord amb l'article 45 de la Llei 10/2000, de 12 de desembre, de residus de la Comunitat Valenciana, inclourà com a mínim, les previsions relatives als objectius de reducció i valorització de residus, amb indicació de la seua quantificació, les mesures previstes per a aconseguir-los i el sistema d'avaluació i control de consecució dels objectius.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General   
\* \* \* \* \*  
per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
Atesa la seua condició d'envasador, l'empresa haurà de complir les autoritzacions i la resta de requisits establits en la legislació vigent en matèria d'envasos i residus d'envasos i, de manera especial, el que estableix la Llei 11/1997, d'envasos i residus d'envasos i el Reial decret 782/1998, de 30 d'abril, pel qual s'aprova el reglament per al desplegament i execució de l'esmentada llei.  
5.2. Gestió de residus  
S'autoritza Vidrio Ecológico, SL per a la realització de l'operació de valorització R5 (Reciclatge o recuperació d'altres matèries inorgàniques), del següent residu no perillós generat en el mateix procés productiu, sempre que la seua capacitat de tractament anual siga de l'entorn de la magnitud que a continuació es detalla:  
El centre productiu queda inscrit en el Registre General de Gestors Autoritzats de Residus de la Comunitat Valenciana.  
Quant a l'activitat de gestió de residus no perillosos, l'empresa ha de portar un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, ha d'emplenar la memòria anual com a gestor de residus no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada memòria s'especificarà l'origen i quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés com també les incidències rellevants que s'hagen pogut produir, tot això relatiu a l'any objecte de la declaració.  
Qualsevol modificació relacionada amb la producció i gestió de residus que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
Causes de l'incident.  
Hora en què es va produir i la seua duració.  
Característiques de l'emissió o abocament.  
Mesures correctores adoptades.  
Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14706:1996.  
Així mateix, quan es determine el cessament d'alguna de les unitats s'han de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'hauran de complir les condicions imposades per la declaració d'impacte ambiental emesa per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, del projecte objecte d'aquesta autorització, en data 15 d'abril de 2008.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart  
L'administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatgel modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de setembre de 2008.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
L'empresa Vidrio Ecológico, SL exerceix l'activitat de fabricació i acabament d'articles de vidre, al polígon industrial El Carrascot de l'Olleria (València).  
La producció actual és d'11.452 t/any de vidre fos extret del forn. La capacitat màxima de producció estimada és de 100 t/dia de vidre.  
La matèria primera utilitzada és el vidre residual o casc de vidre, subministrat per gestors autoritzats per a la recollida industrial o urbana de residus de vidre, que el proporcionen de tipus blanc transparent i amb la granulometria adequada. Les minves de vidre procedents de la gota sobrant del tall també són reutilitzades.  
El procés de fabricació consta de les etapes següents:  
Recepció i magatzematge de les matèries primeres. El vidre triturat es deposita en una tremuja d'alimentació. En la part inferior de la tremuja, una cinta transportadora porta el vidre fins a una segona tremuja mescladora des d'on s'alimenta el forn per mitjà d'una enfornadora.  
Fusió de casc de vidre a 1.550ºC. Sobre els forns s'ha disposat un recuperador de calor metàl·lic de doble camisa, situat a l'eixida de fums de la bassa de fusió, de manera que es produeix un intercanvi de calor entre el fum calent extret del forn i l'aire fred generat per mitjà d'uns ventiladors de turbines. Aquest procediment permet introduir aire de combustió preescalfat a la zona de fusió del forn, la qual cosa suposa un estalvi considerable de combustible. L'empresa disposa de 5 forns de fusió amb cremadors de gas natural, dels quals només hi ha operatius quatre, encara que actualment només està en funcionament el forn número 1.  
Refinació del vidre fos en 6 cambres fabricades amb materials refractaris, cada una amb un cremador de gas, que redueix la temperatura fins a 1.100º C i, així, s'aconsegueix una homogeneïtzació del material.  
Conformació de la massa vítria en estat fos en productes acabats entre 4 i 6 línies de producció per cada forn, utilitzant diferents tècniques de conformació segons l'article que s'ha de fabricar.  
En un dels processos de conformació es requereix un sistema de retirada de la gota sobrant del tall, la qual cosa es duu a terme per mitjà d'arrossegament per aigua. L'aigua circula per un circuit tancat arrossegant la gota sobrant fins a una bassa subterrània o un aljub on les gotes es refreden i solidifiquen. El vidre solidificat s'extrau de la bassa i es reincorpora al procés de fusió sense necessitat de trituració prèvia.  
Recuita del vidre perquè cristal·litze l'article bufat en les arques de recuita amb cremadors de gas (s'hi produeix el refredament gradual). Es disposa de 14 arques de recuita, de les quals les dues primeres estan en desús; les arques 3, 4, 5 i 6 estan associades al forn número 1; les arques 7, 8 i 9, al forn número 2; la 10 i 11, al forn número 3, i les arques 13 i 14, als forns 4 i 5. Actualment només està en funcionament el forn número 1, per la qual cosa només funcionen les seues arques associades. El rang de temperatures varia des de 500º C fins a 40º C.  
Decoració. Consisteix en la pintura per aerografia. Aquesta operació se subcontracta a una empresa externa i es duu a terme fora de les instal·lacions: les peces de vidre fabricades sense decorar es transporten a distintes empreses de la zona que s'hi dediquen i s'encarreguen de tornar les peces ja decorades a Vidrio Ecológico, SL.  
Acabaments. Es realitzen acabaments consistents en el muntatge de complements sobre les peces i acabament en alabastre, que té lloc durant el procés de conformació, submergint la massa fosa en un recipient amb alabastre en pols.  
Embalatge i expedició  
Hi ha un taller per a la reparació, rectificació, desgreixatge i posada al punt d'utensilis i ferramentes utilitzades per a la fusió (motles, suports, etc.) i el manteniment i reparació de la resta d'equips i maquinària.  
L'aigua consumida procedeix de la xarxa municipal d'abastiment.  
Es produeixen emissions atmosfèriques de naturalesa gasosa, a través de les xemeneies dels forns de fusió, procedents de la combustió del gas natural.  
Es disposa de 3 punts d'abocament al clavegueram municipal.  
Les minves produïdes en els processos de conformació, recuita i envasament se separen segons l'esmentada classificació i es recullen en una zona específica per al posterior lliurament a un gestor extern.  
Els residus perillosos es produeixen principalment al taller.